SET ปิดเช้าดิ่งหนัก 19 จุด วิตกพบผู้ติดเชื้อ “โควิด-19” ในประเทศ จับตาแนวรับ 1,410 จุด
SET ปิดเช้าดิ่งหนัก 19 จุด วิตกพบผู้ติดเชื้อ "โควิด-19" ในประเทศ จับตาแนวรับ 1,410 จุด โดยดัชนีช่วงเช้าปิดที่ระดับ 1,418.89 จุด ลดลง 18.89 จุด หรือ 1.31% มูลค่าการซื้อขาย 4.52 หมื่นล้านบาท
30 พ.ย. 2563

สื่อข่าวรายงานว่า ดัชนีช่วงเช้าปิดที่ระดับ 1,418.89 จุด ลดลง 18.89 จุด หรือ 1.31% มูลค่าการซื้อขาย 4.52 หมื่นล้านบาท 
10 หุ้นกดดัชนีเช้านี้

ด้าน นายกรภัทร วรเชษฐ์ ผู้อำนวยการฝ่ายวิจัยและบริการการลงทุน-กลยุทธ์การลงทุน บล.โนมูระ พัฒนสิน เปิดเผยว่า ตลาดหุ้นไทยเช้านี้เคลื่อนไหว Sideway ถึง Sideway Down สะท้อนภาพจาก MSCI จะปรับน้ำหนักการลงทุนวันนี้ ซึ่งหุ้นไทยก็ถูกปรับลดน้ำหนักลงด้วย ทำให้ไปกดดันตลาดในเอเชีย และตลาดบ้านเรา โดยตลาดหุ้นในภูมิภาคเอเชียต่างติดลบราว 1% อีกทั้งยังเผชิญแรงกดดันจากเศรษฐกิจโลกที่แผ่วลงอันเป็นผลจากการแพร่ระบาดไวรัสโควิด-19
ส่วนบ้านเราก็เผชิญแรงกดดันจากที่หญิงไทยในเชียงใหม่ ซึ่งลักลอบเข้าประเทศ ติดเชื้อไวรัสโควิด-19 ซึ่งตอนนี้ก็ต้องจับตาการแพร่ระบาดไวรัสโควิด-19 ในประเทศด้วย นอกจากนี้ วันนี้ให้ติดตามการประชุมกลุ่มประเทศผู้ส่งออกน้ำมัน (โอเปก) และชาติพันธมิตร (โอเปกพลัส) หลังจากที่เมื่อช่วงสุดสัปดาห์ที่ผ่านมามีความเห็นออกมาแตกแยกมาก ซึ่งต้องรอดูว่าจะตกลงกันได้หรือไม่ หากไม่มีข้อตกลงเชื่อว่าจะมีผลต่อราคาน้ำมัน
สำหรับแนวโน้มการลงทุนในช่วงบ่ายนี้ นายกรภัทร กล่าวว่า ตลาดฯคงจะเคลื่อนไหว Sideway ถึง Sideway Down เหมือนการเทรดภาคเช้า พร้อมให้แนวรับ 1,419-1,410 จุด ส่วนแนวต้าน 1,435 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
IVL    มูลค่าการซื้อขาย    2,061.67 ล้านบาท  ปิดที่  32.00 บาท  เพิ่มขึ้น  1.75 บาท
KBANK  มูลค่าการซื้อขาย    1,926.31 ล้านบาท  ปิดที่ 110.50 บาท  ลดลง   3.00 บาท
PTT    มูลค่าการซื้อขาย    1,895.29 ล้านบาท  ปิดที่  40.25 บาท  ลดลง   1.50 บาท
PTTGC  มูลค่าการซื้อขาย    1,354.13 ล้านบาท  ปิดที่  57.25 บาท  ลดลง   1.75 บาท
EGCO   มูลค่าการซื้อขาย    1,163.20 ล้านบาท  ปิดที่ 219.00 บาท  เพิ่มขึ้น  1.00 บาท